লন্ডনে প্রধানমন্ত্রীর সাক্ষাৎকারের সময় যখন ড: ইউনুসের প্রসঙ্গ উঠে আসে, তিনি তার স্বভাবসুলভ ভঙ্গিতে অসংলগ্নভাবে ড: ইউনুসকে একহাত নেন। তিনি দাবি করেন, গ্রামীন ব্যাংক ৩০-৪০ শতাংশ সুদ গ্রহন করে, যা দরিদ্রদের জন্য বোঝা হয়ে দাড়ায়। এ বিষয়ে গ্রামীন ব্যাংক কর্তৃপক্ষ যখন প্রকৃত তথ্য সংবাদমাধ্যমে উপস্থাপন করে, তখন তার বক্তব্য যে তথ্য দ্বারা সমর্থিত নয় সেটি নগ্নভাবে প্রকাশ পায় এবং তাকে আরও ক্ষিপ্ত করে তোলে যা পরবর্তীতে ড: ইউনুসের বিরূদ্ধে নতুনভাবে তদন্ত করার বিষয়টিকে প্রভাবিত করে।